Pielikums

Nacionālā veselības dienesta

 2019.gada 15.augusta

rīkojumam Nr. 16-2/202

**Nacionālā veselības dienesta privātuma politika**

**I. Vispārīgie jautājumi**

1. Dienesta privātuma politikas (turpmāk – Privātuma politika) mērķis ir sniegt informāciju par to, kādiem nolūkiem Dienests iegūst personas datus, iegūstamo datu apjomiem, datu apstrādes termiņiem, personas datu aizsardzību, kā arī informēt par personas tiesībām un pienākumiem.
2. Nacionālajam veselības dienestam (turpmāk – Dienests), lai izpildītu savas funkcijas un kvalitatīvi sniegtu pakalpojumus, ir nepieciešams apstrādāt (iegūt, glabāt, reģistrēt, aplūkot, izmantot) noteikta veida informāciju par fiziskām personām.
3. Dienests rūpējas par privātuma un personas datu aizsardzību, ievēro likumā noteiktās personas datu apstrādes prasības. Apstrādājot personas datus Dienests ievēro Latvijas Republikas spēkā esošos normatīvos aktus, Eiropas Parlamenta un Padomes regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – Regula), kā arī citus normatīvos aktus privātuma un personas datu apstrādes jomā.
4. Privātuma politika attiecas uz ikvienu fizisko personu, kas nav Dienesta darbinieks vai amatpersona, un kuras personu datus apstrādā Dienests un tā ir attiecināma uz personas datu apstrādi neatkarīgi no tā, kādā formā fiziskā persona ir sniegusi personas datus: Dienesta tīmekļa vietnē, papīra formātā, elektroniski vai telefoniski.

**II. Pārziņa identitāte un kontaktinformācija**

1. Personas datu apstrādes pārzinis ir Dienests, Reģ. Nr.90009649337, adrese: Cēsu iela 31 k-3 (6.ieeja), Rīga, LV-1012; tālrunis: 67043700; elektroniskā pasta adrese: nvd@vmnvd.gov.lv; tīmekļa vietnes adrese: www.vmnvd.gov.lv.
2. Dienesta datu aizsardzības speciālista kontaktinformācija: elektroniskā pasta adrese: datuaizsardziba@vmnvd.gov.lv vai korespondences adrese: Cēsu iela 31 k-3 (6. ieeja), Rīga, LV-1012 uz vēstules norādot “Nacionālā veselības dienesta Datu aizsardzības speciālistam”.

**III. Apstrādes nolūki, kam paredzēti personas dati un datu veidi**

1. Dienests apstrādā šādus personas datus šādiem nolūkiem:
	1. Vārds; uzvārds; personas kods; deklarētās, reģistrētās vai personas norādītās dzīvesvietas adrese; tālruņa numurs; elektroniskā pasta adrese; valstiskā piederība un tās veids; dzimums; personas statuss; ziņas par personas rīcības ierobežošanu vai rīcībspējas ierobežojuma pārskatīšanu; pilngadības pazīme; ziņas par Latvijā saņemto uzturēšanās dokumentu – uzturēšanās atļauju, reģistrācijas apliecību vai pastāvīgās uzturēšanās apliecību; ziņas par ārpusģimenes aprūpes nodibināšanu vai izbeigšanu vai aizgādības tiesību pārtraukšanu, atņemšanu vai atjaunošanu; veselības dati; informācija par personai sniegtajiem veselības aprūpes pakalpojumiem; izrakstītajām un izsniegtajām zālēm;, amats, kā arī informācija, kuru persona sniegusi Dienestam un Dienestam nepieciešamā informācija, lai izpildītu juridisku pienākumu - lai izpildītu Dienestam normatīvajos aktos noteiktas funkcijas un uzdevumus. Piemēram:
* Līgumu noslēgšanai par valsts apmaksāto veselības aprūpes pakalpojumu sniegšanu, kā arī līgumu izpildes kontrolei;
* Līgumu noslēgšanai ambulatorajai ārstniecībai paredzēto no valsts budžeta līdzekļiem kompensējamo zāļu un medicīnisko ierīču nodrošināšanai un līgumu izpildes kontrolei;
* Dienesta klientu apkalpošanai Dienesta centrālajā birojā un teritoriālajās struktūrvienībās;
* Valsts kompensējamo medikamentu izsniegšanai individuālajiem pacientiem;
* Valsts organizētā vēža skrīninga organizēšanai;
* Veselības aprūpes pakalpojumu saņemšanas nodrošināšanai citās Eiropas Savienības vai Eiropas Ekonomikas zonas valstīs;
* Citās Eiropas Savienības vai Eiropas Ekonomikas zonas valstīs saņemto veselības aprūpes pakalpojumu apmaksas nodrošināšanai;
* Vienotās veselības nozares elektroniskās informācijas sistēmas uzturēšanai un papildināšanai;
* Administratīvo aktu izdošanai;
* Informēšana par veselības aprūpes pakalpojumiem un to saņemšanas kārtību;
* Valsts budžeta līdzekļu atgūšanai regresa kārtībā par valsts apmaksātajiem veselības aprūpes pakalpojumiem.
	1. Personas attēls (izskats, uzvedība); attēla ieraksta vieta (telpa, kameras atrašanās vieta); Jūsu attēla ieraksta laiks (datums, laiks, ieraksta sākums un beigas) - Noziedzīgu nodarījumu novēršana vai atklāšana saistībā ar īpašuma aizsardzību un personu vitāli svarīgu interešu, tajā skaitā dzīvības un veselības, aizsardzību;
	2. Vārds; uzvārds; dzimums; dzimšanas dati; kontaktinformācija; darba pieredze; izglītība (ieskaitot kursus un sertifikātus); valodu prasme; cita informācija kuru persona vēlas sniegt Dienestam - lai nodrošinātu personāla atlases konkursa norisi un savu tiesisko interešu nodrošināšanai, ciktāl tās saistītas ar personāla atlasi;
	3. Personas fotoattēls vai videoattēls – sabiedrības informēšana par Dienesta pasākumu rīkošanu, veicot Dienesta normatīvajos aktos noteiktās funkcijas:
	4. Vārds; uzvārds; amats; telefona numurs; elektroniskā pasta adrese - iepirkumu veikšanai un civiltiesisko līgumu slēgšanai;
	5. Balss; informācija, kuru persona vēlas sniegt Dienestam pa tālruni, t.sk., vārds, uzvārds, situācijas izklāsts - tālruņa sarunu ieraksta veikšana kvalitātes kontroles nodrošināšanai.

**IV. Apstrādes juridiskais pamats**

1. Dienesta veiktās personas datu apstrādes juridiskais pamats šādiem personas datu apstrādes nolūkiem:
	1. Lai izpildītu Dienestam normatīvajos aktos noteiktas funkcijas un uzdevumus:

 *(Regulas 6.panta 1.punkta c) un e) apakšpunkts; Ministru kabineta 2011.gada 1.novembra noteikumi Nr.850 “Nacionālā veselības dienesta nolikums”; Ministru kabineta 2014.gada 11.marta noteikumi Nr.134 “Noteikumi par vienoto veselības nozares elektronisko informācijas sistēmu”; Valsts pārvaldes iekārtas likums; Iesniegumu likums; Administratīva procesa likums u.c.)*.

Personas datu sniegšana ir priekšnoteikums, lai saņemtu Dienesta sniegtos pakalpojumus. Dienests ir tiesīgs atteikt sniegt pakalpojumu vai atstāt iesniegumu bez izskatīšanas, ja persona nesniedz savus personas datus.

* 1. Noziedzīgu nodarījumu novēršana vai atklāšana saistībā ar īpašuma aizsardzību un personu vitāli svarīgu interešu, tajā skaitā dzīvības un veselības, aizsardzību -

personas datu apstrādi Dienests veic sabiedrības interesēs un vajadzīga Dienesta pārvaldībai un funkcionēšanai. Minētā personas datu apstrāde izpaužas kā Dienesta telpu, tai pieguļošās teritorijas videonovērošana ar mērķi novērst un atklāt noziedzīgus nodarījumus, aizsargāt Dienesta darbinieku un Dienesta apmeklētāju fizisko drošību un to īpašuma drošību *(Regulas 6.panta 1.punkta e) apakšpunkts)*.

* 1. Lai nodrošinātu personāla atlases konkursa norisi un Dienesta tiesisko interešu nodrošināšanai, ciktāl tās saistītas ar personāla atlasi - Dienests veic personas datu apstrādi, lai izvērtētu pretendenta atbilstību izsludinātajā vakancē minētajām prasībām *(Regulas 6.panta 1.punkta b) un c) apakšpunkts; Valsts civildienesta likums un Darba likums)*:
		1. Personas datu sniegšana ir priekšnoteikums, lai Dienests nenovērtu pretendenta piemērotību vakantajam amatam. Ja pretendents nesniedz personas datus, Dienests ir tiesīgs nevirzīt tā kandidatūru atlases otrai kārtai.
		2. Saņemot pretendenta pieteikumu Dienests veic tā apstrādi, izvērtējot sniegto informāciju, organizējot pārrunu procedūru un nodrošinoties ar pierādījumiem, kas pamato attiecīgā procesa tiesisku norisi. Strīdus gadījumā atlases procesā iegūtā informācija var tikt izmantota, lai atspoguļotu attiecīgā procesa tiesisku norisi *(Regulas 6. panta 1. punkta e) apakšpunkts)*.
	2. Lai nodrošinātu Dienesta atpazīstamību un informētu sabiedrību par Dienestam normatīvajos aktos noteikto funkciju izpildi, t.sk. informētu sabiedrību veselības aprūpes pakalpojumu pieejamību, personu foto un videoattēli bez personas identificēšanas ar vārdu un uzvārdu var tikt publicēti Dienesta gada pārskatā un sekojošās tīmekļa vietnēs – Dienesta tīmekļa vietnē, Dienesta Facebook un Twitter profilā. Dienests apņemas uzņemt un publicēt tikai tādus foto un video attēlus, kas raksturo Dienesta darbību. Izvēloties kādu informāciju publicēt, Dienests vienmēr piemēro visaugstākos ētikas standartus, tādējādi cenšoties nodrošināt, ka ar publikācijām netiek aizskartas Jūsu tiesības un brīvības *(Regulas 6.panta 1.punkta e) apakšpunkts)*.
	3. Iepirkumu veikšanai un civiltiesisko līgumu slēgšanai veic personas datu apstrādi, lai nodrošinātu iepirkumu organizēšanu, t.sk. sazinātos ar pretendentu kontaktpersonām iepirkumu ietvaros un īstenotu Publisko iepirkumu likumā paredzētās iepirkumu procedūras, kā arī, lai noslēgtu civiltiesiskos līgumus par Dienesta darbības nodrošināšanu un Dienestam normatīvajos aktos noteikto funkciju izpildi *(Regulas 6.panta 1.punkta c) apakšpunkts, Publisko iepirkumu likums, Ministru kabineta 2017.gada 28.februāra noteikumi Nr.103 “Publisko iepirkumu paziņojumi un to sagatavošanas kārtība”, u.c.).*
	4. Tālruņa sarunu ieraksta veikšana kvalitātes kontroles nodrošināšanai, lai Dienests īstenotu valsts politiku veselības aprūpes pakalpojumu pieejamības nodrošināšanā un administrēt veselības aprūpei paredzētos valsts budžeta līdzekļus, nodrošinot racionālu un maksimāli efektīvu valsts budžeta līdzekļu izmantošanu veselības aprūpes pakalpojumu sniegšanā, kā arī īstenotu valsts politiku e-veselības ieviešanā, veselības un sabiedrības veselības datu iegūšanā un analīzē. Lai nodrošinātu efektīvāku konsultāciju sniegšanu un novērstu dažādus iespējamus pārpratumus tālruņa sarunu laikā, Dienests ieraksta tālruņa sarunas to analīzei un darbības uzlabošanai *(Regulas 6. panta 1. punkta e) apakšpunkts)*.

**V. Personas datu apstrāde, aizsardzība un glabāšana**

1. Personas datu aizsardzībai Dienests izmanto atbilstīgus tehniskus un organizatoriskus pasākumus, lai nodrošinātu, ka personas dati tiek apstrādāti tādā veidā, lai tiktu nodrošināta atbilstoša personas datu drošība, tostarp aizsardzība pret neatļautu vai nelikumīgu apstrādi un pret nejaušu nozaudēšanu, iznīcināšanu vai sabojāšanu.
2. Personas datu aizsardzību Dienests īsteno ar fiziskiem un loģiskiem aizsardzības līdzekļiem, nodrošinot:
	1. aizsardzību pret fiziskās iedarbības radītu personas datu apdraudējumu;
	2. aizsardzību, kuru realizē ar programmatūras līdzekļiem, parolēm, šifrēšanu, kriptēšanu un citiem loģiskās aizsardzības līdzekļiem.
3. Dienests veic pasākumus, lai nodrošinātu, ka jebkura fiziska persona, kas darbojas Dienesta pakļautībā un kam ir piekļuve personas datiem, tos neapstrādā bez Dienesta norādījumiem.
4. Dienestā nepastāv automatizēta lēmumu pieņemšana, datu apstrāde paredz fiziskās personas līdzdalību datu apstrādes lēmuma pieņemšanas procesā.
5. Personas datu saņēmēji ir Dienests un tā pilnvarotie nodarbinātie, konkrētā persona, apstrādātāji, valsts un pašvaldību iestādes tiesību aktos noteiktajos gadījumos, kā arī dati var tikt nodoti citām personām normatīvajos aktos noteiktajā kārtībā, piemēram, trešajām pusēm, kas var būt sadarbības partneri, pilnvarotās personas atbilstoši normatīvajiem aktiem, noslēgtiem līgumiem, kā arī kontrolējošām iestādēm un tiesībsargājošām iestādēm. Pirms datu nodošanas trešajām personām Dienests rūpīgi izvērtē, vai šādai datu nodošanai ir atbilstošs juridiskais pamats.
6. Dienests nenodod datus valstīm, kas atrodas ārpus Eiropas Savienības vai Eiropas Ekonomiskās zonas, izņemot gadījumus, kad tas ir nepieciešams, ar mērķi nodrošināt normatīvajos aktos noteikto funkciju un uzdevumu izpildi *(Regulas 46.panta 2.punkta a) apakšpunkts)*.
7. Laikposms, cik ilgi personas dati tiks glabāti:
	1. Visa informācija, lai Dienests varētu izpildīt savas funkcijas un uzdevumus, kuri tam deleģēti normatīvajos aktos, tiek glabāta tik ilgi, cik nepieciešams personas datu apstrādes nolūka sasniegšanai atbilstoši piemērojamajiem normatīvajiem aktiem un Dienestā izstrādātajai lietu nomenklatūrai;
	2. Videonovērošanas ierakstus glabā ne ilgāk kā 3 dienas. Ja ierosina disciplinārlietu, administratīvā pārkāpuma lietu vai kriminālprocesu, ieraksti var tikt izņemti no ierīces (fiksējot, ka ieraksti ir izņemti) un saglabāti tik ilgi, cik nepieciešams attiecīgajam procesam;
	3. Visa informācija, kas iegūta personāla atlases konkursa laikā, pilnībā vai daļēji tiks glabāta ne ilgāk kā vienu gadu par ierēdņa amata pretendentiem un ne ilgāk kā divus gadus par darbinieka amata pretendentiem, lai nodrošinātu Dienesta tiesiskās intereses *(Darba likuma 31.pants, Valsts civildienesta likuma 9.panta septītā daļa un Administratīvā procesa likuma 79.pants)*. Gadījumā, ja Dienests saņem sūdzības par konkrēto personāla atlases procesu, tad visa personāla atlases procesā apstrādātā informācija tiks saglabāta tik ilgi, cik nepieciešams konkrētajam procesam;
	4. Personas foto un videoattēlus glabā līdz Dienesta tiesiskās intereses nodrošināšanas brīdim. Dienests informāciju, kura iegūta pasākumu laikā, izmanto arhīva veidošanai un glabā pastāvīgi, ja vien nav šajā politikā minētie priekšnoteikumi tās dzēšanai vai Dienests atzīst, ka attiecīgā informācija nav izmantojama mērķa sasniegšanai;
	5. Visa informācija, kas iegūta iepirkumu veikšanas un civiltiesisko līgumu slēgšanas laikā, pilnībā vai daļēji glabā 10 gadus *(Publisko iepirkumu likuma 40.panta piektā daļa)*;
	6. Tālruņa sarunu ierakstus Dienests glabā vienu mēnesi, ņemot vērā Iesniegumu likumā, Regulā un Administratīvā procesa likumā minētos termiņus atbildes sniegšanai. Ja rodas konfliktsituācijas, tālruņa sarunu ieraksti tiek glabāti tik ilgi, cik nepieciešams situācijas atrisināšanai.
8. Šīs politikas 15.punktā minētos laikposmus nosaka kamēr:
	1. ārējos normatīvajos aktos noteiktajā kārtībā persona vai Dienests var realizēt savas likumīgas intereses (piemēram, prasījumu izskatīšana, tiesību aizsardzība, jautājumu risināšana, vest prasību tiesā vai noilguma ievērošana u.tml.);
	2. kādai no pusēm pastāv juridisks pienākums datus glabāt.

Personas dati tiek dzēsti vai iznīcināti, vai nodoti glabāšanai valsts arhīvam saskaņā ar normatīvo aktu prasībām pēc tam, kad zudis to izmantošanas tiesiskais pamats.

**VI. Piekļuve personas datiem un citas datu subjekta tiesības**

1. Personai ir tiesības:
	1. saņemt no Dienesta apstiprinājumu par to, vai attiecībā uz viņu tiek vai netiek apstrādāti personas dati *(Piekļuves tiesības)*. Ja Dienests veic personas datu apstrādi, personai ir tiesības piekļūt attiecīgajiem datiem un saņemt informāciju par apstrādes nolūkiem, personas datu kategorijām, personas datu saņēmēju kategorijām, personas datu glabāšanas laiku, datu aizsardzības tiesībām, personas datu saņemšanas avotu un automatizēto lēmumu pieņemšanu (ja tāda notiek), atbilstošām garantijām, ko saistībā ar datu nosūtīšanu trešai valstij vai starptautiskai organizācijai, piemēro Dienests (ja personas dati tiek nodoti).

*Dienests nav uzskatāms par pārzini ārstniecības iestāžu un citu personu veiktajai datu apstrādei (iegūšana, aplūkošana) Vienotajā veselības informācijas sistēmā (E-veselība).*

Lai iegūtu informāciju par citu iestāžu un personu veikto personas datu apstrādi Vienotajā veselības informācijas sistēmā un īstenotu citas savas subjekta tiesības, persona vēršas ar pieprasījumu attiecīgajā iestādē vai pie attiecīgās personas.

* 1. neprecīzu personas datu gadījumā pieprasīt, lai Dienests izlabotu neprecīzus personas datus *(tiesības labot)*;
	2. pieprasīt, lai Dienests dzēstu personas datus, ja pastāv viens no šādiem nosacījumiem *(tiesības uz dzēšanu)*:

17.3.1. personas dati vairs nav nepieciešami saistībā ar nolūkiem, kādos tie tika vākti vai citādi apstrādāti;

17.3.2. personas dati ir apstrādāti nelikumīgi;

17.3.3. personas dati ir jādzēš saskaņā ar normatīvo aktu prasībām, kuri ir saistoši Dienestam;

17.3.4. personas datu apstrādes mērķis ir sasniegts un personas dati vairs nav nepieciešami mērķu sasniegšanai.

*Tiesības uz personas datu dzēšanu neattiecas uz tādiem gadījumiem, kad atbilstoši normatīvajiem aktiem Dienestam ir pienākums apstrādāt personas datus vai datu apstrāde ir nepieciešama arhivēšanai, sabiedrības interešu īstenošanai vai statistikas nolūkiem, kā arī pamatojoties uz sabiedrības interesēm sabiedrības veselības jomā vai sakarā ar likumīgas prasības celšanu, īstenošanu vai aizstāvēšanu.*

* 1. pieprasīt, lai Dienests ierobežotu personas datu apstrādi, ja ir viens no šādiem apstākļiem *(tiesības ierobežot apstrādi)*:

17.4.1. persona apstrīd personas datu precizitāti vai apstrādes likumīgumu (ierobežošana darbosies uz laiku, kurā Dienests var pārbaudīt personas datu precizitāti);

17.4.2. apstrāde ir nelikumīga, un persona iebilst pret personas datu dzēšanu un tās vietā pieprasāt datu izmantošanas ierobežošanu;

17.4.3. Dienestam personas dati apstrādei vairs nav nepieciešami, bet tie ir nepieciešami, lai persona celtu, īstenotu vai aizstāvētu savas likumīgas prasības.

Šīs tiesības īstenojamas, ciktāl datu apstrāde neizriet no Dienesta pienākumiem, kas tam ir uzlikti ar spēkā esošajiem normatīvajiem aktiem, un kuri tiek veikti sabiedrības interesēs;

* 1. iebilst pret savu personas datu apstrādi, kas pamatojas uz 8.punktā norādīto Regulas 6.panta 1.pukta e) apakšpunkta juridisko pamatojumu *(tiesības iebilst)*. Dienestam ir tiesības turpināt apstrādāt Jūsu personas datus, neskatoties uz saņemtajiem iebildumiem, ja Dienests norāda uz pārliecinošiem leģitīmiem apstrādes iemesliem, kas ir svarīgāki par datu subjekta interesēm, tiesībām un brīvībām, vai lai celtu, īstenotu vai aizstāvētu likumīgas prasības.
	2. Informācijas pieprasījumus Dienests pieņem, izmantojot pastu, elektronisko pastu (ar drošu elektronisko parakstu parakstītus dokumentus) vai izmantojot valsts pārvaldes pakalpojumu portālu Latvija.lv, kā arī tos var atstāt Cēsu iela 31 k-3 (6. ieeja), Rīga, LV-1012.
1. Jūsu informācijas pieprasījumu Dienests izskata viena mēneša laikā no pieprasījuma saņemšanas dienas atbilstoši Regulas un Fizisko personu datu apstrādes likuma noteiktajai kārtībai. Nepieciešamības gadījumā un iepriekš par to Jūs informējot, Dienests var pagarināt informācijas pieprasījuma izskatīšanas termiņu vēl uz diviem mēnešiem, ņemot vērā pieprasījumu sarežģītību un skaitu.
2. Atbildi Dienests nosūta pa pastu uz personas deklarēto dzīvesvietas adresi, uz Jūsu norādīto elektroniskā pasta adresi ar drošu elektronisko parakstu, ja atbildi persona vēlas saņemt elektroniski vai izmantojot valsts pārvaldes pakalpojumu portālu Latvija.lv.
3. Dienests nodrošina personas datu apstrādes un aizsardzības prasību izpildi saskaņā ar normatīvajiem aktiem. Ja personai ir pamatotas bažas par to, ka Dienests veic personas datu apstrādi neatbilstoši normatīvo aktu prasībām, kā arī persona uzskata, ka Dienests nav spējis savstarpēji atrisināt radušos problēmjautājumu un Dienests pārkāpj personas tiesības uz personas datu aizsardzību, personai ir tiesības iesniegt sūdzību Datu valsts inspekcijai (http://www.dvi.gov.lv/lv/funkcijas/kontaktinformacija/) Blaumaņa ielā 11/13-11, Rīgā, LV-1011.

**VII. Dienesta tīmekļa vietne un sīkdatņu lietošana**

1. Dienesta tīmekļa vietnē var tikt izmantota sīkdatņu tehnoloģija šādiem mērķiem:
	1. uzlabot vietnes lietošanas pieredzi, nodrošināt tās darbību un funkcionalitāti;
	2. nodrošināt personas iespēju brīvi apmeklēt un pārlūkot tīmekļa vietni, izmantojot visas tās piedāvātās iespējas;
	3. noteikt visapmeklētākās tīmekļa vietnes sadaļas, iegūstot statistikas datus par tīmekļa vietnei un to sadaļu apmeklētāju skaitu, pavadīto laiku u.c..
2. Sīkdatnes identificē tikai personas izmantoto iekārtu, taču nekādā formā neizpauž personas identitāti.
3. Ikvienas tīmekļa pārlūkprogrammas drošības iestatījumos iespējama sīkdatņu ierobežošana un dzēšana. Tomēr jāņem vērā, ka nevar atteikties no obligāto un funkcionālo sīkdatņu lietošanas, jo bez tām tīmekļa vietnes pilnvērtīgas lietošanas nodrošināšana nav iespējama.
4. Dienesta tīmekļa vietnē var tikt ievietotas saites uz citu iestāžu (trešo personu) tīmekļa vietnēm, kurām ir savi lietošanas un personas datu aizsardzības noteikumi, par ko Dienests nenes atbildību.

**VIII. Noslēguma jautājums**

1. Dienests ir tiesīgs veikt izmaiņas vai papildinājumus Privātuma politikā, publicējot Privātuma politikas aktuālo versiju Dienesta tīmekļa vietnes sadaļas “Par NVD” apakšsadaļā “Personas datu apstrāde”.

 Direktore Inga Milaševiča